# data[].attributes.body
איזה שבוע זה היה!!!
אחרי השבוע שעבר שהיה מלא באירועים, צוות הו"ק לא נח..
פגישה משמעותית פנימית של אגמא , דייקה לנו רבות את התוכן שיהיה במפגש room for the river, ותיקח את המפגש הזה למיקסום הזמן של המשלחת ההולנדית וקידום התוכנית.

פגישה מעניינת נוספת עם רועי ומיכל שורק - עזרה לנו לעצב טוב יותר את המפגש עבור פורום המהנדסים שיתקיים בהמשך ויבנה תשתית לקשר עם המהנדסים של רשויות הניקוז - ועוד.

ביום שני היה יום נהדר ומעולה - עם סדנא רבת תובנות - גם לחייים האישיים וגם לאגמא ואחרי זה סיור אוכל משובח, שעל אף הניקוי שלי - הצליח לספק לי טעימות שוות ולבסוף צחוקים של החיים עם ליאור ואורי גוטליב, ואז מרתון לרכבת (תודה רועי) וזמן איכות עם ברק.

ביום רביעי - יום עיון של ברק, שעשה את זה בקלאס - היו הרבה מחמאות ותוכן מעניין, מרחיב אופקים ומעודד מחשבה ושיתופי פעולה.

וביום חמישי וובינר שני לנחל ציפורי. היה כיף לחוות מקצוענות עם אורי מורן, ומול חברי הפאנל שלקחו את השתתפותם ברצינות ובאחריות.
כיף לדעת שיש שותפים לדרך, ואנשים שמחויבים לדבר...
מאחלת לכולנו שבוע בריא ומצויין

# data[].attributes.body
כל פעם שמגיע פדלט אני בהלם שעבר שבוע נוסף! הזמן לא עוצר לרגע מסתבר...

אז השבוע היתה לנו את הסדנה צוות שהייתה מעולה, ותמיד כיף להיפגש כולם יחד. אכלתי באותו יום מספיק לכל השבוע!! תודה לכל מי שאירגן היה מעולה ומפנק!

אז השבוע המשיך בסימן עבודה לקראת...
הכנה של תיעוד והמשגה בציפורי שאוטוטו יצא לדרך,עיבוד של כל החומרים הפרוייקט הדיפלה והפגישות שהיו עם האיחוד האירופי, סידור של מקרה הבוחן בגדורה, תכנון הסיור לירדן דרומי.

בגזרת הדיפלה אנחנו מתכנסים לקראת בניית צוות פרוייקט סדור ויציאת תכנית עבודה.

היום הוובינר היה מעולה!! וגם הצית בי הרבה כיווני חשיבה להמשך במיוחד בנושא המשגת הפרוייקט. אני קצת מעריצה את אורי מורן! הם עושים שם עבודה כל כך מעמיקה ומעניינת.

היום הייתי צריכה לסיים באמצע כי לביאקוש נהייה חולה עם חום מאד גבוה, אז אספתי אותו באמצע מהגן, בעוד אני בעצמי מפתחת משהו לא נעים ...אז את הוובינר ראיתי מהמיטה בעודי מרדימה אותו קודח מחום...עכשיו קצת יותר טוב

סופש נעים לכולם!!!

# data[].attributes.body
שבוע של מרוץ נגד הזמן להספיק כמה שיותר דברים...
וביום שלישי, בטיימינג מושלם, בדיוק רבע שעה לפני רצף של שלוש שיחות טלפון שקבעתי מראש עם כל הhard to get  ואלו שחזרו מחו"ל, הטלפון שלי החליט שנמאס לו, ושבק חיים בבת אחת, ואיתו גם כל המידע שעבר בו בשבועיים האחרונים. לא יאומן כמה אנו תלויים במכשיר הקטן והזדוני הזה.
בין לבין גם האינטרנט במושב החליט לקחת את ההפסקה השבועית שלו, כך שלא נותר לי אלא לסדר את הבית...
יום אחרי נסעתי עם הזנב בין הרגליים לקנות טלפון חדש, וחזרתי לעניינים.
מה עוד היה השבוע?
יום גדוש עם סדנת צוות משמעותית ומקרבת, סיור כיפי וטעים בשוק, וגיוס של אורי גוטליב גיבורה של משפחת קמחג'י לסרטון של מאגר הידע...
וובינר מעולה! רמה גבוהה, תוכן חדשני ומעורר השראה, ודיון מעניין ולרלוונטי.
שיחה משעשעת עם אלעזר במברגר (ששמח לשמוע שהיה שקט בלעדיו בכנס), אותו דווקא הצלחתי לתפוס גם יום אחרי אירועי הטלפון.
ובעיקר כתיבה וסגירת פינות.
שיהיה סופ"ש נעים לכולם... ובהצלחה ליעל!

# data[].attributes.headline
סיכום שבוע חצי קורונה - יעל אילמר

# data[].attributes.subject
סיכום שבוע חצי קורונה - יעל אילמר

# data[].attributes.body
היי כולם,
ביום חמישי שעבר חזרתי הביתה נחתתי על הספה ולא קמתי 48 שעות... כן כן, לייט בלומר שכמוני, הקוביד הגיע גם אלי. סופשבוע של שינה טרופה, מלא מלא בלאגן של הילדים וניר, ואז עוד יומיים 'חצי כוח' וילד שהחליט שהוא מצטרף בקטע חיובי ללא סימפטומים. במבט של שבוע אחרי - צלחנו את זה!

אז הקורונה הביאה לא מעט ביטולים ועשתה מקום - לי! ממש כמו Room for the River.

הפסדתי את סדנת הצוות אבל היה לי זמן לסגור הרבה מאוד פינות.

הייתי בנתק מהבת שלי (שלא חלתה עדיין) אבל היה לי מלא מלא זמן עם הבן שלי...

הפסדתי דברים חשובים בעבודה והרווחתי מלא דברים של הבית...

ובין לבין: יום עיון - ניהול סיכוני שטפונות בשרון, הקלטת עוד פרק בפודקאסט, והפעם על מה זה אגמא? למי שעדיין מבולבל (האמת עשה סדר גם לי), וובינר ציפורי, ניוזלטר פסח על האש ומלא מלא תוכניות לאחרי החגים.

אגמא זה לא עסק לבטלנים - כבר אמרנו?
שיהיה לכולנו סופשבוע מושלם!

# data[].attributes.headline
שייקה בדרך למדבר

# data[].attributes.subject
שייקה בדרך למדבר

# data[].attributes.body
ברמה האישית היה שבוע התאוששות מהקורונה והתאקלמות. לאחר שבוע של מחלה גם לי וגם לליאת היה הרבה מה להשלים. ומון חזר לגן רק ביום רביעי אז עוד לא ממש חזרנו לקצב עבודה מלא. אז היה שבוע של התרכזות בעיקר וסדרי עדיפויות.

בתחילת השבוע יצאנו סוף סוף לדרך עם פרויקט ההדגמה של שורק, עשינו פגישה עם צוות היועצים וקבענו דש ליין להצגה לוועדה המלווה 8/5 שיהווה גם הזדמנות לרשויות הנוספות למפגש ביניים לקראת ההצגה בסוף מאי.

בהמשך השבוע היו מספר שיחות עם צוותי העבודה של רשויות הניקוז לקראת מפגשי השותפים (ארחיב) ומרגיש לי שמתפתחת תרבות עבודה משותפת.  הרגשתי שממש מתייעצים איתי לקראת המפגשים, וממש נעזרים בי בהכנות.

ביום רביעי אירחנו ברשות ניקוז ירדן דרומי מגוון שותפים וכינסנו לראשונה את צוות היועצים של הפרויקט. היה מפגש משולב של זום יחד ים מפגש פיזי והשתמשנו בפאדלט לאיסוף תגובות מכלל המשתתפים.
לאחר מכם יצאנו לסיור שטח בכדי לוודא שכולם מחוברים.
סהכ היה מפגש מעולה, הרשות מחוייבת לתהליך, השותפים מבינים את ההזדמנות ואנחנו מתחילים להתכנס.

ביום חמישי (הבוקר) היה כנס שותפים באגמון החולה על הפרויקט של עיר נחלים. הגיעו קצת פחות משתתפים מהמצופה אבל היו שם השותפים החשובים.
הייתה עבודה משותפת של 4 צוותים במשך שעתיים וחצי של עבודה נטו. הפרויקט בידיים טובות והשותפות של ״מעוז״ בתהליך מביאה המון סדר ומבנה שתומך מאוד בפרויקט.

* היילייט : עמרי בונה - מנהל מחוז צפון בקק״ל ציין בברכות שהשבוע הוא הציג את מודל עיר נחלים כמודל תכנוני ליער בקרית אתא כמודל לתכנון רגיש מים.
וכמה חשוב שפרויקט ההדגמה מתקדם ונותן נקודת יחוס שמשפיעה על גישות התכנון של קקל
⭐️ לחברים מקרית שמונה.

חוצמזה בפרויקט room for rivers אנחנו מנסים להתכנס ומתחילים להכין את הקרקע לקראת ביקור ההולנדים.

אני בדרך למדבר.
שבת שלום לכולם
✌️

# data[].attributes.attachment_caption
אחלאם- כוכבת השבוע

# data[].attributes.headline
סיכום שבוע- ברק

# data[].attributes.subject
סיכום שבוע- ברק

# data[].attributes.body
עוד שבוע עמוס בדברים טובים..
ביום שני הייתה סדנא מאד מעניינית שחידדה והעמיקה וגם נתנה כלים לשפר את השותפויות-מערכות יחסים- מערכות עבודה המרובות שיש לנו בצוות ומחוץ לו. כמובן שימים כאלו גם מקרבים ומעמיקים את הקשרים בינינו ואיתם בטוח ישתפרו גם יחסי העבודה. ויחד עם כל זה היה כיף וטעים!

ביום רביעי התקיים יום העיון האגני הראשון יחד עם רשות ניקוז ונחלים שרון. בעיני היה מאד מוצלח, הגיעו מגוון אנשים בעלי השפעה (הרבה מהם לא מכירים את אגמא) שאנחנו רוצים להשפיע עליהם ולקרב אותם לעשייה בעולם ההצפות והשיטפונות. בנוסף, ליצור אצלם אמון במקצועיות של רשות הניקוז. ואת הרצון לשתף איתם פעולה.
היו הרצאות מקצועיות מאד- חלקן "מוכרות" -בני יעקבי וטלי וקסלר וחלקן ממש היו מרעננות - זיו גורן מחגמ מהנדסים, עמוס ברנדייס תתל 122, וכוכבת הכנס הזה מבחינתי היא אחלאם סוויטאת מבאקה אל ערביה שבהקפצה של הרגע האחרון הציגה תכנית לפארק נחל חדרה במקטע שבין ג'ת לבאקה ועשתה את זה מעולה! לראשונה בשנה וחצי האחרונות ששמעתי מישהו מהמגזר הערבי מציג פרויקט בנושא שלנו- זה מרגש ונותן תקווה ואני מקווה שנוכל לתת מזה יותר לקהלים שלנו.

ממש לא מזמן הסתיים הוובינר השני של ציפורי והיה מעולה! ממש מרתק ושוב נותן תקווה שמכינים עבודות מקצועיות ומעמיקות כלכך.. מקווה שגם התייחסו וישתמשו בזה ברצינות שבה זה נעשה.. שאר השבוע נוצל לאירגוני האירועים, הזנת תכנים לאתר המדיניות לניהול נגר ובישול של עוד אירועים שבקנה..

אחלה סוף שבוע לכולם..

# data[].attributes.body
חברים וחברות ,
עוד שבוע שעבר במהירות האור וכבר הגיע לסיומו.... השבוע הצטרפה אלינו יעל סלמה לצוות - ברוכה הבאה והמון בהצלחה! אין כמו להצטרף ביום סדנא מרוכז ואינטנסיבי ואני מקווה שהיה גם לך מהנה ומועיל.  בהזדמנות זו מודה לכולם וכולן על ההשתתפות האמיתית אני חושבת שהיה יום מלא מכל טוב, בו העמקנו בהכרות, בתיאום הציפיות, בחשיבה המשותפת על איך אנחנו רוצים לעבוד ביחד ובכלל פשוט להיות ביחד - לצחוק, להשתחרר ולהמשיך... בהמשך השבוע התקיים יום עיון אגני ראשון ברשות ניקוז ונחלים שרון - מאוד מוצלח ואיכותי והפידבקים שזרמו היו מעולים. לאחר מכן היתה הקלטה של פודקאסט לחג על אגמא והיום סיימנו את השבוע עם וובינר מעולה על ציפורי שבעיקר חידש והעמיק את השפה והתכנים.
מאחורי הקלעים קורים הרבה דברים - מקרי מבחן נוספים שאוטוטו יתפרסמו באתר, עבודה על ציפורי, ועל הדיפלה, ועל מטרות, יעדים ומדדי הצלחה לפרוייקט נהלל וכמובן מפגשים וסיורים של פרוייקטי ההדגמה החדשים, ניוזלטר שיעלה לקראת פסח, עבודה ראשונית על כלי הערכה לפרוייקטים של שיקום נחלים, דשבורד שיעיף אותנו למעלה ועוד......
חייבת לציין שאני שמחה מאוד שאת הרבעון הראשון של שנת 2022 אנו מסיימים בקול תרועה ולקראת יציאה לחופשת הפסח בשבוע הבא אנו מסיימים עם עשייה בשיא - עם תוצרים מעולים בכל הגזרות. הסטנדרטים שאנחנו יוצרים בעשייה שלנו ללא ספק מגיעים החוצה ומסייעים לעוד רבים....
יש לנו עוד סוגיות לטפל בהם - עומס, ומפגשים פנים אל פנים, ונמשיך להשתפר אבל חשוב לי כן להגיד מילה טובה גדולה לכולם באמת על עשייה יוצאת מן הכלל!!!!!
יאללללה סופ"ש נעים וכיפי לכולם,
שבת שלום
הילה

# data[].attributes.body
השבוע התחיל בפגישות הנוגעות לפרוייקטי ההדגמה השונים, ובתוצרים שיופקו באגמא הקשורים לפרוייקטים. החל ממדי הצלחה וקביעת מטרות יעדים דרך כתיבת מתודולוגיות עבודה ועד להפצה והטמעה של הדברים. ביום שני כולנו (פרט ליעל-חסרת) נפגשנו לסדנה והכרנו עוד קצת לעומק גם אישית ובעיקר מקצועית במקרה זה. שמחתי שיעל סלמה-רובין הצטרפה, אין דרך טובה מכך להכיר את כלל הצוות, ובהצלחה בחפיפה. אני חושב שהיכולת שהפגנו בראיית מקומו המקצועי של האחר בארגון הייתה טובה, והדבר יסייע לעבודה הכלל אגמאית המשותפת שלנו. בעיקר ראינו שאומנם ההגדות שלנו שונות והיום יום אחר, אבל אנחנו מכירים ומבינים את שלל הנושאים בהם אגמא נוגעת.

בחרנו אתר לקיום הסיור והסדנה של פורום מהנדסי רשויות הניקוז של משרד החקלאות- לא רק מהנדסים..., ואנחנו מארגנים אותה בשותפות עם מיכל שורק מרשות ניקוז ירקון. הסדנה תהיה בשטחם וברגע שדברים יהיו מגובשים יותר לאחר פסח נעדכן את כולם ונבקש רעיונות לחלק העיוני-מעשי.

יום העיון האגני לניהול סיכוני שטפונות היה מוצלח ומעניין, מקרי בוחן טובים שחלקם עוד בשלבי תכנון כאלה ואחרים. ככל ויקרו ניצור עימם קשר להיתכנות של הכנסה למאגר הידע. תמיד טוב לראות אנשים שונים שעובדים באותו אגן יושבים ומדברים על האתגרים וההזדמנויות שלהם- אגניות הלכה למעשה. בסוף האירוע פגשנו את מנכל רשות ניקוז כרמל הנכנס, שכבר יש לנו שיתוף פעולה איתו בפרוייקט ההדגמה בדיפלה, נאחל לו בהצלחה.

בדיוק עכשיו סיימתי לעבור ולהעיר על טיוטת מסמך מדיניות הנוגע לאפשרויות מימון לתשתיות כחולות ברשויות מקומיות. שמחתי לראות שחלק מהדוגמאות נלקחו ממאגר הידע שלנו ,תוך נתינת קרדיט כמובן, טוב לראות שנעזרים בחומרים שלנו.

# data[].attributes.body
עוד לא נרגענו מ"היי" של החתונה, כלומר הוועידה, ועוד יום שמבחינתי יהיה וואן טו ריממבר - סדנת הצוות שדחפה אותנו לתרגולי אמפתיה וגילויי רגישות שהתרגשתי מהם מאוד (ועד כאן השימוש בשורש ר.ג.ש לפוסט זה!). מחשבות על לאן ניתן לקחת דברים מפה, מנורמות אגמא שיוצגו לכם ביום שני אחרי עיבוד קל, ועד מחשבות על סשנים קצרים לצוות לשיכלול הרגלי העבודה וכלים שונים.

הרבה עבודה השבוע על עיבודי המשובים שלכם מהוועידה (סחטיין על ההשקעה במילוי!), גם בהסתכלות על תהליך הלמידה עצמו ואיך נשפר להבא. שיחה עם שרה וסבטה שמלוות אותנו בתהליך הלמידה והערכה, שיחות עם טלי צ'פלסקי ועם מומחה לבניית מסדי נתונים שכנראה נלך איתו על פרויקט יצירת הדשבורד המפורסם לאגמא. תוך כדי שהוא הציג לנו דוגמאות, נפתחו לנו הצ'אקרות לחשוב יותר בגדול על מה היינו רוצים לדעת על הפעילות שלנו.
בבית מרגישה את האביב בכל הצמחים שמתעוררים ומשמחים אותי בעלים חדשים ויפים וקצת נחרדת מהחום שהגענו אליו באפריל....

סופ"ש נעים לכולנו

# data[].attributes.headline
משנקר ועד הפשפשים- ליאור

# data[].attributes.subject
משנקר ועד הפשפשים- ליאור

# data[].attributes.body
השבוע שלי התחיל בהרצאה על גיאולוגיה בתכנון חלל תת קרקעי לסטודיו עיצוב בשנקר. היה מרגש לראות את העיניים של ילדי בני העשרים נפקחות נוכח סיפורים על מה קרה באיזור תל אביב לפני מליוני שנים, לתת להם להרגיש סלעים ולדבר על פילוסופיה ויצירתיות בעבודה ליד מחשוף. אחת הסטודנטיות שאלה אם בבנייה תת קרקעית אפשר לנתב את המים לתוך המבנה וחיפשה דרכים יצירתיות שלא "לבזבז אותם". אחרת לקחה השראה ממאובן של אמוניט לתקרה של סלון.

המשך השבוע התמקד במאגר הידע, במקרי הבוחן שדורשים שוב ושוב דקדקנות ועבודה על הפרטים, בדיקה של כל משפט והטמעה של הערות שותפים שלא תמיד מתחברות להן. ראיונות יצאו אל הפועל והכל מתקדם.
השבוע גם בנינו יחד (יעל.ט ) תסריט לסרטון הדרכה, ואני בציפייה גדולה שהוא יצא לאוויר!

מבחינת נהלל - ים של תיאומים לקראת השבועות הקרובים, כדי לעמוד ביעד של לכתוב יעדי הצלחה. קשה מאוד לגייס את כולם וכל אחד מסביר לי למה הוא פחות נחוץ. בנוסף נכנס סיור חדש של אורית ס. בנהלל ב 26.4 ואתם מוזמנים להצטרף.

שמחה שיעל ס איתנו, כבר נהנית מהשיחות
שיהיה בהצלחה

# data[].attributes.headline
איך היה השבוע?

# data[].attributes.subject
איך היה השבוע?